section_heading: Životopis
paragraph_text: Godine 1962. bila je predstavnica Jugoslavije na Pjesmi Eurovizije sa skladbom Jože Privšeka i Drage Britvića; Ne pali svetla u sumrak, i osvojila 4. mjesto. 1963. bila je na šestomjesečnoj turneji po Japanu gdje je nastupila u preko 40 televizijskih emisija. Godine 1964. osvojila je prvo mjesto na međunarodnom festivalu zabavne glazbe u Rimu sa skladbom Duška Vidaka Ulica četiri fontane.